Han deltok i Ski-VM 1937 og tok bronse på 4 x 10 km stafett for Italia sammen med Giulio Gerardi, Aristide Compagnoni og Vincenzo Demetz. Han deltok også i Vinter-OL 1948 i St. Moritz, hvor han individuelt ble nr. 18 på 50 km. Stafettlaget som besto da av Confortola, Vincenzo Perruchon, Rizzieri Rodeghiero og Severino Compagnoni endte på 6.-plass. Silvio var 38 år gammel da han debuterte i en olympisk konkurranse, noe som i hovedsak skyldtes at olympiadene i 1940 og 1944 ble avlyst som følge av andre verdenskrig.